<http://schema.org/articleBody>
"Ja est\u00E0. I no de qualsevol manera. Assistint de cap a Xavi en el primer, col\u00B7locant-la amb for\u00E7a en el segon, rematant de vaselina el gol que el posa al capdamunt de la hist\u00F2ria, provocant el de Tello, esperant per acomoda-se-la en el del hat trick . La immensa majoria dels socis del Bar\u00E7a no tenen la Medalla d&amp;#039;Or del Parlament i deu ser per aix\u00F2 que pensen que la Lliga \u00E9s possible, i m\u00E9s aviat se&amp;#039;ls nota que s\u00F3n catalans no pel pessimisme sin\u00F3 perqu\u00E8, com deia Unamuno, els perd l&amp;#039;est\u00E8tica. Messi \u00E9s un esteta sofert. Nom\u00E9s cal veure totes les entrades que li fan i totes les targetes que els \u00E0rbitres continuen perdonant als seus marcadors, perqu\u00E8 ell no fa com\u00E8dia i continua jugant. Esteta i sofert, s\u00ED, deuen ser les dues caracter\u00EDstiques m\u00E9s catalanes que Messi ha adquirit. Per aix\u00F2 no podia superar C\u00E9sar amb un gol qualsevol (notin que dic qualsevol i no de penal, perqu\u00E8 el que no pot ser no pot ser, i a m\u00E9s a m\u00E9s \u00E9s impossible). No, senyor: tres gols amb dedicat\u00F2ria, que diria Serrat, a qui ja demanem la can\u00E7\u00F3 per al nano que Rexach va firmar en un tovall\u00F3 de paper. Els Manel no la faran, perqu\u00E8, francament, a qui fa gols de tres en tres no sembla que li hagi costat D\u00E9u i ajuda arribar fins aqu\u00ED. Recorda el seu nom A qui li costar\u00E0 arribar a final de temporada ser\u00E0 al Bar\u00E7a si continuen caient com mosques, entre lesionats com Adriano i sancionats com Alves, i si no tanca els partits (\u00BFper\u00F2 no hav\u00EDem superat per sempre aquesta fase?). El 2-2 enmig de la festa de Messi va ser com una broma de mal gust.Encara estic veient els anuncis que passava Nike al marcador del Camp Nou, on sortia un nenet al qual gaireb\u00E9 no se li entenia el que deia, i no per culpa de la megafonia, precisament: &amp;quot;Recuerda mi nombre: Leo Messi &amp;quot;, i com pensava que tanta mercadot\u00E8cnia acabaria per fer caure la pols de l&amp;#039;oblit sobre el nom d&amp;#039;un jugador prematurament elevat als altars de la fama. Error, el nom de Messi ja no el podrem oblidar, perqu\u00E8 a m\u00E9s a m\u00E9s de fer els gols est\u00E8tics i de guanyar Copes d&amp;#039;Europa i Lligues amb una insist\u00E8ncia mai vista a Can Bar\u00E7a, va decidir, perqu\u00E8 no hi hagu\u00E9s cap dubte del seu dest\u00ED amb la posteritat, que aniria a trobar Kubala primer i C\u00E9sar despr\u00E9s. Dedico a Messi les mateixes paraules amb qu\u00E8 l&amp;#039; Aquest any, cent! de TV3 va presentar Kubala el dia que li va dedicar el programa: &amp;quot;A la hist\u00F2ria del Bar\u00E7a hi ha hagut grans jugadors, i alguns cracs, per\u00F2 molt pocs han arribat a la categoria de mites. Senyores i senyors, per la porta de la hist\u00F2ria, un mite: Leo Messi&amp;quot;."^^<http://www.w3.org/2001/XMLSchema#string>
<http://www.ara.cat/esports/porta-historia_0_667733320.html>